સુપર થિયેટરમાં એક ભોજપુરી ફિલ્મ શુક્રવાર ૩૧ ઑગસ્ટના રોજ રિલીઝ કરવામાં આવી હતી. આ ફિલ્મનું ટાઇટલ હતું, એક બિહારી... સૌ પે ભારી.’ ફિલ્મના ટાઇટલ સામે વિરોધ વ્યક્ત કરવા માટે એ જ દિવસે સાંજે આઠ વાગ્યાની આસપાસ પાંચથી છ વ્યક્તિ સુપર સિનેમાહૉલ પર પહોંચી ગઈ હતી અને તેમણે હૉલના સિક્યૉરિટી ગાર્ડ મોહમ્મદ ઝુબેર આલમની મારપીટ કરી હતી, ફિલ્મનાં પોસ્ટર ફાડી નાખ્યાં હતાં અને કાચની બારીઓને નુકસાન પહોંચાડ્યું હતું.